laion/Wikipedia-Exotic huggingface dataset:
პუტუმაიო (მდინარე)

პუტუმაიო ან იკა (ესპ. Putumayo) — მდინარე სამხრეთ ამერიკაში. ზემო დინებაში ეწოდება იკა. ამაზონის მარცხენა შენაკადი. მიედინება ჩრდილო-დასავლეთიდან სამხრეთ-აღმოსავლეთისაკენ 4 ქვეყნის ტერიტორიაზე: კოლუმბია, ეკვადორი, პერუ, ბრაზილია. წყალდიდობა იცის ოქტომბრიდან – აპრილ-მაისამდე. სიგრძე 1800 კმ. საშუალო წლიური ხარჯი – 7000 მ³/წ. ქართული საბჭოთა ენციკლოპედია, ტ. 8, თბ., 1984. — გვ. 234.
უალიაგა (მდინარე)

უალიაგა (ესპ. Huallaga) — მდინარე სამხრეთ ამერიკაში, პერუში. მარანიონის მარჯვენა შენაკადი. სათავეს იღებს ცენტრალურ პერუში, ანდებში. მდინარის სიგრძეა 1300 კმ. ენციკლოპედია ბრიტანიკა
ურუბამბა (მდინარე)

ურუბამბა (ესპ. Urubamba) — მდინარე პერუს ცენტრალურ ნაწილში. სიგრძე 725 კმ. სათავეს იღებს ცენტრალური ანდების წყალგამყოფ მასივზე, ვილკანოტას სახელწოდებით. იგი ტიპური მთის მდინარეა ჭორომებით და ჩანჩქერებით. მიედინება ღრმა კანიონში, ერთვის მდინარე ტამბოს, რის შედეგადაც წარმოიქმნება მდინარე უკაიალი. მდინარის ხეობაში მდებარეობს მაჩუ-პიქჩუ. ენციკლოპედია ბრიტანიკა
მანტარო (მდინარე)

მანტარო (ესპ. Mantaro) — მდინარე სამხრეთ ამერიკაში, პერუში. ენეს მარცხენა შენაკადი. კეჩუას ენაზე მდინარის სახელწოდება ითარგმნება, როგორც „დიდი მდინარე“. უანაკაველიკის რეგიონში მდინარეზე აშენებულია ჰიდროელექტროსადგური, რომელიც გამოიმუშავებს პერუს ელექტოენერგიის 50 %–ს. სიგრძე 724 კმ. აუზის ფართობი 15410 კმ². მანტარო დაარქივებული 2011-10-01 საიტზე Wayback Machine.
აპურიმაკი (მდინარე)

აპურიმაკი (ესპ. Apurimac) — მდინარე სამხრეთ ამერიკაში, პერუში. ქვემო დინებაში ეწოდება ენე, ტამბო. არის მდინარე უკაიალის მარცხენა მდგენელი. სათავეს იღებს ცენტრალურ ანდებში, ტიტიკაკის ტბის ჩრდილო-დასავლეთით. აპურიმაკი (ესპ. Río Apurímac) – მდინარეს აპურიმაკი ეწოდება სათავიდან 731 კმ. ენე (ესპ. Ene) – მდინარის სახელწოდებაა ( 12°15′45″S, 73°58′30″W) შემდეგი 181 კილომეტრი. ტამბო (ესპ. Tambo) – მდინარეს ტამბო ეწოდება ( 11°09′39″S, 74°14′48″W) ბოლო 159 კმ. სულ სიგრძე 1071 კმ. სულ აუზის ფართობი 125 ათ. კმ². წყლის საშუალო ხარჯი – 2,9 ათ. მ³/წმ. მდინარე აპურიმაკი
გრიგოლ სურამელი

გრიგოლ სურამელი — XIII საუკუნის 40-60-იანი წლების მოღვაწე ქართველი დიდგვარიანი ფეოდალი, ქართლის ერისთავ სულა სურამელის ძე. საქართველოს მეფეების: რუსუდანისა და დავით VII ულუს კარის მოხელე, მსახურთუხუცესი 40-იანი წლების ბოლოდან, ვარამ გაგელის გარდაცვალების შემდეგ. უმეფობის ხანაში (1245 - 1247) მონღოლებმა სურამელი ერთ-ერთი დუმნის — ქართლის გამგებლად დანიშნეს. ალამუთის წინააღმდეგ ერთ-ერთი ლაშქრობის დროს (მონღოლთა ლაშქრობები ასასინების წინააღმდეგ) მან, ჟამთააღმწერლის ცნობით, გონივრული რჩევით დაღუპვას გადაარჩინა ქართველები. მონაწილეობდა ეგარსლან ბაკურციხელის მოწინააღმდეგე დიდებულთა შეკრებაში, სადაც გადაწყდა რუმიდან ულუ დავითის ჩამოყვანა. სურამელმა, ისევე როგორც დიდებულთა ერთმა ჯგუფმა, მხარი არ დაუჭირა დავით ულუს აჯანყებას მონღოლთა წინააღმდეგ და მონღოლებს ეახლა ეგვიპტეში სალაშქროდ (1260). გრიგოლის ვაჟი იყო ქართლის ერისთავი, მსახურთუხუცესი ბეგა სურამელი, ასული - ხათუთა, მეუღლე კახა თორელისა. შოშიაშვილი ნ., ქართული საბჭოთა ენციკლოპედია, ტ. 9, თბ., 1985. — გვ. 609.
პერუს ტბების სია

სიაში წარმოდგენილია პერუს ტბების სია. ესაა პერუს ტბების ანბანური სია. აკუკოჩა ალკაკოჩა არაპა არიკოტა დე-კიშუარი ვალენსია ვილაკოტა ვისკაჩა ვინიაიმარკა ინურია კარპა კეროკოჩა კონოკოჩა კოილიორკოჩა ლანგი–ლაიო ლაგუნილიასი ლაურიკოჩა ლორისკოტა მარკაპომაკოჩა მურურკა ორკოკოჩა ორკონ–კოჩა პალკაკოჩა პაკა პაკუჩა პარინაკოჩასი პარონი პაურკარკოჩა პელაგატოსი პიასი პომაკანჩი პომაკოჩა პუნრუნი რიმაჩი სალინასი სანდოვალი სარა–კოჩა საუასაკოჩა საუსე სიბინაკოცა სუჩესი ტიტიკაკა ტრაგადერო უაკაჩინა უანგაგოჩა უარმიკოჩა უარონკოჩა უასკაკოჩა უიჩიკოჩა უმაიო შეგე ჩინან–კოჩა ჩიოა ჩოკლოკოჩა ხუკუმარინი ხუნინი ჯანაკოჩა ჯანაუანი ↑ Instituto Nacional de Estadística e Informática (INEI), "Compendio Estadistica 2007", page 26
პალკაკოჩა

პალკაკოჩა (კეჩ. "pallqa" — ხეობა "qucha" — ტბა) — ყინულოვანი ტბა სამხრეთ ამერიკაში, ანდებში, პერუს ჩრდილო-დასავლეთ ნაწილში. მდებარეობს ანკაშის რეგიონში, ზღვის დონიდან 4566 მეტრზე. პერუს ტბების სია A potential disaster in the icy Andes: a regrettable blunder - Georg Kaser, Christian Georges დაარქივებული 2005-07-29 საიტზე Wayback Machine.
ძვ. წ. 495

ვიკისაწყობში არის გვერდი თემაზე: ძვ. წ. 495 დიდ ცირკში, რომში მერკურის ტაძარი ააშენეს რომის კონსულები: აპლიუს კლაუდიუს მ.ფ. საბინუს რეგილენსისი, პუბლიუს სერვილიუს პ.ფ. პრისცუს სტრუცტუსი. ლარტიუსი *დიქტატორი გახდაულუს რომის ყოფილი მეფე ლუციუს ტარკვინიუს სუპერბუსი
განთიადი (ზესტაფონის მუნიციპალიტეტი)

განთიადი — ზესტაფონის მუნიციპალიტეტის სოფლების დიდი განთიადი და პატარა განთიადის ძველი სახელწოდება. ქართული საბჭოთა ენციკლოპედია, ტ. 2, თბ., 1977. — გვ. 680.
პერუს პროვინციები

პერუს პროვინციები (ესპ. provincias) პერუში — მეორე დონის ადმინისტრაციული ერთეული. იგი იყოფა რაიონებად (ესპ. distritos). პერუში დღესდღეობით არის 195 პროვინცია, რომლებიც გადანაწილებულია 25 რეგიონში ლიმის პროვინციის ჩათვლით, რომელიც არ მიეკუთვნება არცერთ რეგიონს. ყველაზე ცოტა პროვინცია არის კალიაოს რეგიონში (ერთი), ხოლო ყველაზე მეტი ანკაშის რეგიონში (ოცი). მოსახლეობის სიმცირით გამოირჩევა პერუს ამაზონის ტროპიკული ტყეები, მოსახლეობა ძირითადად კონცენტრირებულია ქვეყნის ჩრდილოეთ–ცენტრალურ ნაწილში. ყველაზე ცოტა რაიონი პურუსის პროვინციაშია (1), ხოლო ყველაზე მეტი ლიმის პროვინციაში (43). ქვემოთ წარმოდგენილ სიაში ჩამოთვლილია პროვინციები დედაქალაქებითა და იმ რეგიონებით, სადაც ეს პროვინცია არის განლაგებული. UBIGEO კოდი არის ყველა პროვინციის უნიკალური იდენტიფიკატორი. იმ პროვინციების კოდები, სადაც არის რეგიონის დედაქალაქი, მთავრდება ციფრებით 01. პერუს ადმინისტრაციული დაყოფა პერუს რეგიონები პერუს რაიონები Codigos de Ubicacion Geografica - UBIGEO დაარქივებული 2013-04-07 საიტზე Wayback Machine. Mapa politico del Perú დაარქივებული 2012-01-16 საიტზე Wayback Machine.
აახენი

აახენი, ახენი (გერმ. Aachen, ფრანგ. Aix-la-Chapelle, ნიდერლ. Aken, ლათ. Aquisgranum) — უძველესი ისტორიული ქალაქი ჩრდილოეთ რაინ-ვესტფალიაში, გერმანია. მდებარეობს გერმანიის უკიდურეს დასავლეთში, ბელგიისა და ნიდერლანდების საზღვართან, კიოლნიდან დასავლეთით 65 კმ.-ში. აახენი მნიშვნელოვანი სატრანსპორტო კვანძი და ეკონომიკური ცენტრია. არის ქვანახშირის აუზის ცენტრი, მეტალურგია, მანქანათმშენებლობა, საფეიქრო, კვებისა და ქიმიური მრეწველობა, ასევე ბალნეოლოგიური კურორტი. ქალაქის დაარსების თარიღად 89-120 წლები ითვლება, როდესაც რომაელებმა აქ სამკურნალო აბანოები ააგეს (ლათინური სახელწოდება Aquae Grani უკავშირდება წყლებს და, შესაძლოა, კელტურ-გერმანულ მკურნალობის ღვთაება გრანუსს). VIII ს. დამლევს კარლოს დიდმა აახენი თავის რეზიდენციად აქცია და, ააგებინა სასახლე (დაანგრიეს ნორმანებმა 881 წ.) და საკათედრო ტაძარი, რომლის ცენტრალური ნაგებობაა კარლოს დიდის კაპელა (798-805) - კაროლინგების ხანის არქიტექტურის საუკეთესო ნიმუში; აქ არის კარლოს დიდისა და ოტო III-ის სამარხები. XII-XIII სს. აახენი ვაჭრობა-ხელოსნობის მნიშვნელოვანი ცენტრია, ფრიდრიხ I-ისა და ფრიდრიხ II-ის დროს — თავისუფალი საიმპერიო ქალაქი. 813-1531 წლებში გერმანიის იმპერატორთა კორონაციის ადგილია. XVI-XVII სს. რელიგიური ომებისა და 1656 წ. დიდი ხანძრის შედეგად აახენი დაქვეითდა, თუმცა კურორტი და ფართოდ გავრცელებული პროსტიტუცია კვლავ იზიდავდა სტუმრებს. საფრანგეთის დიდი რევოლუციის დროს ქალაქი ფრანგებმა დაიკავეს (1794 წ.). 1801 წ. ლუნევილის ზავით საფრანგეთს გადაეცა, 1815 წ. ვენის კონგრესის გადაწყვეტილებით კი — პრუსიას. მეორე მსოფლიო ომის შემდგომ პერიოდში (1945-1949 წწ.) შედიოდა გერმანიის ოკუპაციის ბრიტანულ ზონაში. გერმანიის დიდი ქალაქების სია ქართული საბჭოთა ენციკლოპედია, ტ. 1, თბ., 1975. — გვ. 10. City of Aachen (partly available in English) Aachen-emotion.com ASEAG (public bus transport) (in German) RWTH Aachen University (in German and English) Fachhochschule Aachen (Aachen University of Applied Sciences) Google Earth placemark with official image overlays Panorama pictures of landmarks and places of interest The Spirit of Aachen – documentary film by SportsQuest International ↑ Alle politisch selbständigen Gemeinden mit ausgewählten Merkmalen am 31.12.2022 — DESTATIS, 2023. <a href="https://wikidata.org/wiki/Track:Q122987347"></a><a href="https://wikidata.org/wiki/Track:Q764739"></a>
ტიბრი

ტიბრი (იტალ. Tevere, ლათ. Tiberis) — სიგრძით მესამე მდინარე იტალიაში 406 კმ-ით მდ. პოსა და ადიჯეს შემდეგ; სათავეს იღებს მთა ფუმაიოლოდან და რომის გავლით ტირენიის ზღვაში ჩაედინება ორი განშტოებით. სახელწოდება სავარაუდოდ ლათინურამდელია, რომაული სახელი ტიბურის მსგავსად (თანამ. ტივოლი). მითური მეფე ტიბერინუსი, მეცხრე ლეგენდარული ალბა-ლონგას მეფეთა სიიდან, ლეგენდის თანახმად მდინარე ალბულაში დამხრჩვალა, რის გამოც მას შემდეგ ტიბროსი დაერქვა. სახელი შესაძლოა ასევე მომდინარეობდეს ინდო-ევროპულამდელი ენიდან „თეთრი“ დანალექით. ასევე ლეგენდის თანახმად, რომის დამფუძნებლები, ტყუპი ძმები რომულუსი და რემუსი ამ მდინარეში გადაარჩინა ძუ მგელმა. იტალიის მდინარეები Autorità di bacino del fiume Tevere დაარქივებული 2009-06-25 საიტზე Wayback Machine. Alto-medio e basso Tevere დაარქივებული 2011-11-09 საიტზე Wayback Machine. Archeologia del Tevere დაარქივებული 2004-11-05 საიტზე Wayback Machine. I Muraglioni del Tevere დაარქივებული 2007-09-28 საიტზე Wayback Machine. Il bacino del Tevere დაარქივებული 2007-10-09 საიტზე Wayback Machine. Il parco fluviale del Tevere ქართული საბჭოთა ენციკლოპედია, ტ. 9, თბ., 1985. — გვ. 715.
რიუგენი

რიუგენი (გერმ. Rügen, ლათ. Rugia) — გერმანიის უდიდესი კუნძული. მდებარეობს ბალტიის ზღვაში, პომერანიის სანაპიროსთან ახლოს და ეკუთვნის მეკლენბურგ-წინა პომერანიის ფედერალურ მხარეს. კუნძული ორი კილომეტრის სიგრძის საავტომობილო და სარკინიგზო ხიდით უკავშირდება ქალაქ შტრალზუნდს. რიუგენის მაქსიმალური სიგანე შეადგენს 52 კმ-ს (სამხრეთიდან ჩრდილოეთისაკენ), ხოლო მაქსიმალური სიგანე — 41 კმ-ს სამხრეთში. კუნძულის საერთო ფართობია 926 კმ². სანაპირო ზოლი მრავალი ყურეებითა და უბეებით, ასევე ნახევარკუნძულებითა და კონცხებითაა შეჭრილ–შემოჭრილი. კუნძული რიუგენი კუნძულ ჰიდენზეესა და რამდენიმე პატარა კუნძულთან ერთად შეადგენს რიუგენის ადმინისტრაციულ რაიონს, რაიონული ცენტრით ბერგენი რიუგენზე. კუნძულზე არსებული სხვა ქალაქებია ზასნიცი, პუტბუსი და გარცი. რიუგენი ლამაზი ლანდშაფტებისა და გრძელი პლაჟების გამო, დღეს ტურისტული ზონაა. ვიკისაწყობში არის გვერდი თემაზე: რიუგენი ლიტერატურა რიუგენის შესახებ მეკლენბურგ-წინა პომერანიის „ლანდესბიბლიოგრაფიაში“ Offizielle Seite des Tourismusverbands
ლიუიშუნი

ლიუიშუნი (გამარტივებული ჩინური: 旅顺口; ტრადიციული ჩინური: 旅順口) – ქალაქი ჩინეთში დალიანის რეგიონში, ლიაონინის პროვინციაში. ასევე უწოდებენ ლუშუმ ქალაქსაც, ლიტერატურაში ლუშუმ პორტს, ადრე მას იცნობდნენ როგორც პორტ-არტურს ან რიოჯუნს. ლიუიშუნი მდებარეობს ლიადონგის ნახევარკუნძულზე უკიდურეს სამხრეთში. მას აქვს ბუნებრივი ყურე, რის გამოც გახდა რუსეთ-იაპონიის ომის (1904-1905) დაწყების მიზეზი. ჯერ იაპონელების, შემდეგ კი საბჭოთა კავშირის კონტროლის ქვეშ იყო 1953 წლამდე. დასავლეთში ის ცნობილი იყო როგორც პორტ-არტური. ოფიციალური საიტი დაარქივებული 2003-12-31 საიტზე Wayback Machine. ↑ 国务院第七次全国人口普查领导小组办公室 中国人口普查分县资料—2020 — 北京市: 中国统计出版社, 2022. — 983 გვრ. — ISBN 978-7-5037-9772-9 <a href="https://wikidata.org/wiki/Track:Q130368174"></a><a href="https://wikidata.org/wiki/Track:Q956"></a><a href="https://wikidata.org/wiki/Track:Q48913532"></a>
მარსი (მრავალმნიშვნელოვანი)

სახელი მარსი შესაძლებელია ნიშნავდეს: მარსი — რომაული მითოლოგიით ომის ღმერთი. მარსი — მზის სისტემის მეოთხე პლანეტა. მარსი — მსოფლიოში ცნობილი შოკოლადის ფილა. მარსი — საკონდიტრო პროდუქციის მწარმოებელი, ტრანსნაციონალური კომპანია.
ლაურა ჩინჩილია

ლაურა ჩინჩილია (ესპ. Laura Chinchilla Miranda; დ. 8 მაისი 1959, სან-ხოსე, კოსტა-რიკა) — კოსტა-რიკელი პოლიტიკოსი. ეროვნულ-ლიბერალური პარტიის წარმომადგენელი. კოსტა-რიკის პირველი ქალი პრეზიდენტი. პოლიტიკური კარიერა 1990–იანი წლების დასაწყისში დაიწყო. ამ დროს იგი მუშაობდა საერთაშორისო იურიდიული ორგანიზაციის კონსულტანტად. 1994 - 1996 — საზოგადოებრივი უსაფრთხოების მინისტრის მოადგილე. 1996 - 1998 — საზოგადოებრივი უსაფრთხოების მინისტრი 2002 - 2006 — ეროვნული ასამბლეის დეპუტატი. 2010 წლის 7 თებერვლის საპრეზიდენტო არჩევნებში მიიღო ხმების 46,7 % და კონსტიტუციის მიხედვით პრეზიდენტის თანამდებობა დაიკავა 8 მაისს, საკუთარ დაბადების დღეზე. ქალი პრეზიდენტების სია ვიკისაწყობში არის გვერდი თემაზე: ლაურა ჩინჩილია (ესპანური) Casapres.go.cr დაარქივებული 2010-10-10 საიტზე Wayback Machine. , website of the Presidency of Costa Rica laura-chinchilla.com დაარქივებული 2010-02-11 საიტზე Wayback Machine. Non-official Laura Chinchilla information portal (ესპანური) ლაურა ჩინჩილიას ბიოგრაფია cidob.org-ზე დაარქივებული 2010-03-04 საიტზე Wayback Machine.
ნაპო (მდინარე)

ნაპო (ესპ. Napo) — მდინარე სამხრეთ ამერიკაში, პერუსა და ეკვადორში. ამაზონის მარცხენა შენაკადი. სათავეს იღებს ეკვადორის ანდებში, ვულკან კოტოპახის მახლობლად. სიგრძე 667 კმ. ძირითადი შენაკადები: მარცხენა: აგუარიკო, კოკა მარჯვენა: კურერი Sediment budget of the Napo River, Amazon basin, Ecuador and Peru
მადრე-დე-დიოსი

მადრე-დე-დიოსი (ესპ. Río Madre de Dios) — მდინარე სამხრეთ ამერიკაში, პერუსა და ბოლივიაში. სიგრძე 640 კმ. ბენის მარცხენა შენაკადი. სათავეს იღებს პერუს ანდებში, კუსკოს ჩრდილო-აღმოსავლეთით. მდინარის ხეობაში კარგადაა განვითარებული სოფლის მეურნეობა, მთავარი კულტურაა მანგო. მდინარეზე მდებარეობს რამდენიმე ეროვნული პარკი და დაცული ტერიტორია. ქალაქ პუერტო-მალდონადოს შემდეგ, მადრე-დე-დიოსი სანაოსნოა. პერუს მდინარეების სია ბოლივიის მდინარეების სია Madre de Dios Watershed დაარქივებული 2008-09-24 საიტზე Wayback Machine. Stroud Water Research Center Project in Madre de Dios, Peru
გოქტა

გოქტა (ესპ. Catarata del Gocta) — ჩანჩქერი სამხრეთ ამერიკაში, პერუ. შედგება ორი ვარდნილისაგან, საერთო სიმაღლე 771 მეტრი. იგი მსოფლიოში სიმაღლით მესამე ჩანჩქერია ვენესუელაში მდებარე ანხელისა და სამხრეთ აფრიკული ტუგელას შემდეგ. ↑ http://www.world-waterfalls.com/
ეტრუსკები

ეტრუსკები (ლათ. Etrusci, იკითხება „ეტრუში“), ეტრუსკების ცივილიზაცია — ძველი იტალიისა და კორსიკის ხალხების კულტურა. ეტრუსკების ანტიკური ბერძნული სახელი იყო ბერძ. Τυρρήνιοι, საიდანაც წარმოებულია ლათინური ლათ. Tyrrhēnia (ეტრურია) და Tyrrhēnum mare (ტირენიის ზღვა). თავად ეტრუსკელები იყენებდნენ ტერმინს „რასენა“, რომელიც მოგვიანებით შემოკლდა „რასნა-დ“. ეტრუსკების დაცემა დაიწყო იმის მერე როდესაც არიჩესთან ბრძოლაში დამარცხდნენ. რომის ცივილიზაცია ეტრუსკი–ცივილიზაციდან დაწყებული არქიტექტურით დამთავრებული ინსტიტუტების წყობით. ეტრუსკების ცივილიზაციამ ზუსტად 1000 წელი იარსება. ეტრუსკული ენა ეტრუსკების იარაღი Philipp Ammon: Ruma Rasna – Die etruskischen Wurzeln Roms (გერმანული)
პერუს კონგრესი

პერუს კონგრესი (ესპ. Congreso de la República) — პერუს საკანონმდებლო ორგანო (პარლამენტი). პერუს კონგრესი შედგება 120 დეპუტატისაგან (ესპ. congresistas), რომლებიც არჩეული არიან 5 წლის ვადით პროპორციული სისტემის საფუძველზე. კონგრესის ბოლო არჩევნები გაიმართა 2006 წლის 9 აპრილს. კონგრესის მოქმედი თავჯდომარეა ლუის ალვა კასტრო. 2006-2011 წლის პერუს კონგრესში პოლიტიკურმა პარტიებმა ადგილები ასე გადაინაწილეს: კავშირი პერუსათვის (ოლიანტა უმალა): 45 ადგილი. ამერიკული სახალხო-რევოლუციური ალიანსი (ალან გარსია): 36 ადგილი. ეროვნული ერთობა (ლურდეს ფლორესი): 17 ადგილი. მომავლის ალიანსი (მარტა ჩავესი): 13 ადგილი. ცენტრალური ფრონტი (ვალენტინ პანიაგა): 5 ადგილი. შესაძლო პერუ (ალეხანდრო ტოლედო): 2 ადგილი. ეროვნული აღორძინება (უმბერტო ლაი სუნი): 2 ადგილი. პერუს ახალი და დღეს მოქმედი კონგრესი პირველად შეიკრიბა 2011 წლის ივლისში, პოლიტიკურმა პარტიებმა მასში ადგილები ასე გადაინაწილეს: კავშირი პერუსათვის (ოლიანტა უმალა): 47 ადგილი. ძალა 2011 (კეიკო ფუჯიმორი): 37 ადგილი. შესაძლო პერუ (ალეხანდრო ტოლედო): 21 ადგილი. ალიანსი დიდი ცვლილებებისათვის (პედრო პაბლო კაჩინსკი): 12 ადგილი პერუს ეროვნული სოლიდარობა (ლუის კასტანიედა): 9 ადგილი ამერიკული სახალხო-რევოლუციური ალიანსი (ალან გარსია): 4 ადგილი. პერუს კონგრესი დაარქივებული 2006-01-13 საიტზე Wayback Machine. დეპუტატების სრული სია
მიხეილ გრიგორაშვილი

მიხეილ გრიგორაშვილი (ინგლ. Michael Gregor, რუს. Михаил Леонтьевич Григорашвили; დ. 1888, დერბენტი — გ. 1953, ნიუ-ჯერსი) — გამოჩენილი ქართველი ავია ინჟინერი; რუსეთის იმპერიის, აშშ და კანადის ავიაციის ერთ-ერთი პიონერი. მიხეილ გრიგორაშვილი დაიბადა ქ. დერბენტში, რუსეთის იმპერიაში. სანქტ-პეტერბურგის კავშირგაბმულობის ინსტიტუტის დამთავრების შემდეგ მუშაობდა პილოტების ინსტრუქტორად. პირველი მსოფლიო ომის დროს ოფიცრად მსახურობდა რუსეთის იმპერიის არმიაში. 1917 წელს რუსეთის ბოლშევიკური რევოლუციის შემდეგ დაბრუნდა სამშობლოში, ახლადშექმნილ საქართველოს დემოკრატიულ რესპუბლიკაში და მუშაობა განაგრძო კავშირგაბმულობის სამინისტროში გზების ინჟინრად. საქართველოში წითელი არმიის შემოჭრის შემდეგ გადასახლდა შეერთებულ შტატებში. მიხეილ გრიგორაშვილმა აშშ-ის მოქალაქეობა მიიღო 1926 წელს, ხოლო თავისი გვარი, ისევე როგორც სხვა ქართველმა ემიგრანტებმა შეამოკლა. მიხეილ გრიგორმა მუშაობა დაიწყო როდ-აილენდიის საავიაციო ქარხანაში. 1921 წელს ახალგაზრდა ქართველი ავია კონსტუქტორი დიზაინერად მიიწვია დეითონ-რაითის კომპანიამ, ხოლო 1923 წელს — კერტის-რაითმა. 1934 წელს მიხეილ გრიგორმა დააარსა თავისი ფირმა — Gregor Aircraft-ი და გამოუშვა ორიგინალური მსუბუქი თვითმფრინავი GR-1. ორი წლის შემდეგ მიხეილ გრიგორმა Canadian Car and Foundry-სთვის შექმნა ბიპლანი გამანადგურებელი FDB-1. მოწინავე ტექნოლოგიისა და ინოვაციური დიზაინის მიუხედავად თვითმფრინავს მყიდველი არ გამოუჩნდა, ხოლო ერთადერთი პროტოტიპი ხანძრის დროს დაიწვა 1945 წელს. ორმოციან წლებში მიხეილ გრიგორი წამყვან დიზაინერად მუშაობდა კომპანია Chase Aircraft-ში. გარდაიცვალა 1953 წელს თრენთონში, ნიუ-ჯერსი. ქებურია გ., ენციკლოპედია „საქართველო“, ტ. 2, თბ., 2012. — გვ. 159. მიხეილ გრიგორაშვილი — საქართველოს ბიოგრაფიული ლექსიკონი
ქუთაისობა

ქუთაისობა, ანუ გვირილობა — ტრადიციული სახალხო დღესასწაული, რომელიც 1980-იანი წლებიდან მოყოლებული ქუთაისში ყოველწლიურად, ყოველი წლის 2 მაისს იმართება. ამ დღესასწაულს გაცილებით უფრო დიდი ხნის ისტორია აქვს. პირველად დღესასწაული 1911 წელს ჩატარდა. საქველმოქმედო აქციის მონაწილე გოგონები გვირილებს კრეფდნენ, ყიდდნენ და შეგროვილი თანხით ტუბერკულ​ოზით დაავადებულ ადამიანებს ეხმარებოდნენ. მომდევნო წლებში „გვირილობას“ ტრადიციის სახე მიეცა და ქალაქის დღესასწაულად იქცა. დღემდე დღესასწაული ქველმოქმედებასთანაა დაკავშირებული. როგორც ყოველთვის „გვირილობა“ გაზაფხულზე, აპრილის ან მაისის დასაწყისში ტარდებოდა. ამ დღეს ქუთაისში სახალხო სეირნობები, თეატრალიზებული წარმოდგენები, სპორტული შეჯიბრებები და სხვა გასართობი სანახაობები იმართებოდა. გვირილას, როგორც ბუნებრივ ანტიბიოტიკს, ტუბერკულოზთან ბრძოლაში სიმბოლური დატვირთვა ჰქონდა. გაზაფხულის ამ დღეს გაყიდული ყვავილებიდან მიღებული შემოსავალი დაავადებულთა სასარგებლოდ იხარჯებოდა. „გვირილობა“ ტარდებოდა გაზაფხულზე, აპრილის ან მაისის დასაწყისში. ტრადიციულად ქალაქის ცენტრალურ ბაღში გამოდიან ქუთაისელი ჩოხოსნები პატარებთან ერთად და გამვლელებს ულოცავენ ქუთაისობას. ქალაქ ქუთაისის მერიაში სპეციალურად ამ დღისთვის საზღვარგარეთიდან ჩამოდიან სტუმრები და დიპლომატიური კორპუსის წარმომადგენლები, რათა ქუთაისის წარმომადგენლებთან ერთად მიიღონ მონაწილეობა სხვადასხვა ღონისძიებებში. ქალაქ ქუთაისის საღორიის ტყე-პარკში იმართება სხვადასხვა სახის ღონისძიებები, იმერეთის 11 რეგიონიდან ჩამოდიან მუნიციპალიტეტების მიერ შერჩეული ცეკვისა და სიმღერის ანსამბლები და მართავენ სხვადასხვა სახის ღონისძიებებს. ქალაქ ქუთაისის მესხიშვილის სახელობის თეატრში, კულტურის სამსახურის პროგრამის გათვალისწინებით იმართება სპექტაკლები და სიმფონიური ორკესტრის შემოქმედებითი საღამო. ქუთაისობა "ქუთაისქალაქობა" ანუ ორმაისობა - დღესასწაულის ისტორია და ტრადიციები ↑ ქუთაისობა ანუ გვირილობა
ლათინები

ლათინები — ძველი იტალიკური ტომი. მისი სახელწოდება ტიტუს ლივიუსის ცნობით წარმოდგება მითიური მეფე ლათინოსისგან. იტალიაში დასახლების შემდეგ სახლოდბნენ ლაციუმის ოლქში. იტალიაში მათი დასახლების დრო და გზები უცნობია. სავარაუდოდ ლათინები ეთნიკურად სიკულებისა და უმბროსაბელების ტომობრივი ელემენტების გაერთიანებას წარმოადგენდნენ. ლათინებმა განიცადეს ტერამარის და ვილანოვის კულტურების ზეგავლენა, მჭიდრო ურთიერთობა ჰქონდათ ეტრუსკებთან, მათი მეშვეობით მიიღეს ბერძნული დამწერლობა. ლათინები მისდევდნენ მიწათმოქმედებას და მწყემსობას. ძვ. წ. I ათასწლეულში ქალაქ ალბალონგის მეთაურობით შექმნეს ლათინთა კავშირი. საბინებთან ერთად ლათინებმა შექმნეს ძველი რომის სახელმწიფო. რომაელები ლათინთა ტომის ცალკცეულ ნაწილად ითვლებიან. რომის სამეფო ეტრუსკები გოგოლაშვილი რ., ქართული საბჭოთა ენციკლოპედია, ტ. 6, თბ., 1983. — გვ. 106. წერეთელი ა., ძველი რომი, ტ. 1-2, თბილისი: თბილისის უნივერსიტეტის გამომცემლობა, 1961. Alföldi, Andreas (1966): Early Rome and the Latins Cornell, T. J. (1995): The Beginnings of Rome Encyclopædia Britannica 15th Ed (1995): Micropædia: "Latium" Green, Miranda (1989):Symbol and Image in Celtic Religious Art Fortson, Benjamin W. (2010): Indo-European Language and Culture Images of Villanovan hut-urn Distinguishing the terms: Latins and Romans დაარქივებული 2018-07-09 საიტზე Wayback Machine.
ჟუმბილია

ჟუმბილია (ესპ. Yumbilla) — ჩანჩქერი სამხრეთ ამერიკაში, პერუ. მსოფლიოში სიდიდით მეხუთე ჩანჩქერი სიმაღლის მიხედვით. ჩანჩქერი შედგება ოთხი დამოუკიდებელი ვარდნილისაგან, რომელთა საერთო სიმაღლეა 896 მეტრი. მსოფლიოს ყველაზე მაღალი ჩანჩქერების სია ვიკისაწყობში არის გვერდი თემაზე: ჟუმბილია [1] World Waterfall Database [2] ↑ Yumbilla, Catarata | World Waterfall Database: Worlds Tallest Waterfalls ↑ http://www.world-waterfalls.com/
იანუსი (მრავალმნიშვნელოვანი)

საკუთარი სახელი იანუსი შეიძლება აღნიშნავდეს: იანუსი — რომაულ მითოლოგიაში ყოველი დაწყების ღმერთი; იანუსი — სატურნის თანამგზავრი; აინუსი — კვიპროსის მეფე.
კარასი

კარასი (ესპ. Caraz) — ქალაქი პერუში, ანკაშის რეგიონში. მდებარეობს ზღვის დონიდან 2250 მეტრ სიმაღლეზე, კორდილიერა–ბლანკას მთებში. იგი ინარჩუნებს ტრადიციულ არქიტექტურას და ინდიელების სოფლის ცხოვრების სტილს.
სერო-დე-პასკო

სერო-დე-პასკო (ესპ. Cerro de Pasco) — ქალაქი პერუს ცენტრალურ ნაწილში, პასკოს რეგიონის ადმინისტრაციული ცენტრი. მდებარეობს ზღვის დონიდან 4380 მეტრ სიმაღლეზე. საავტომობილო და სარკინიგზო ხაზით დაკავშირებულია ლიმასთან.
ჩიკლაიო

ჩიკლაიო (ესპ. Chiclayo) — ქალაქი პერუს ჩრდილოეთ ნაწილში. ლამბაიეკეს რეგიონის ადმინისტრაციული ცენტრი. მდებარეობს წყნარი ოკეანის სანაპიროდან 13 კილომეტრში, ხოლო ლიმადან 770 კილომეტრში. ქალაქი დაარსდა XVI საუკუნეში, „სანტა მარია დე ლოს ვალეს დე ჩიკლაიოს", (ესპ. Santa María de los Valles de Chiclayo) სახელწოდებით. ქალაქის სტატუსი მიიღო 1835 წლის 15 აპრილს პრეზიდენტ ფილიპე სანტიაგო სალავერის განკარგულებით. მანვე მიანიჭა გმირი–ქალაქის სტატუსი დამოუკიდებლობისათვის ომში გამოჩენილი სიმამაცისათვის. ამჟამად ჩიკლაიო პერუს მეოთხე ქალაქია მოსახლეობის რაოდენობით ლიმის, ტრუხილიოსა და არეკიპის შემდეგ.
სიმართლის დრო (ტელეგადაცემა)

სიმართლის დრო — ტელეგადაცემა ტელეკომპანია იმედის ეთერში 20 ოქტომბერიდან, 2009 — 10 აგვისტომდე, 2010. სიმართლის დრო ამერიკული The Moment of Truth-ის ქართული ანალოგია. შოუს თავდაპირველი წამყვანი იყო შალვა რამიშვილი, ხოლო შემდეგ – ნანკა კალატოზიშვილი. მოთამაშისთვის შედგენილია პირადული ხასიათის 21 კითხვა, რომელთაც თავისი საფასური აქვს. კითხვების თემები სხვადასხვაა. რედაქტორები ეხებიან როგორ ოჯახს, ასევე ინტიმურ ცხოვრებას და გნათქმულ სკანდალებს. პასუხების – დიახ ან არა – სისწორეს ადგენს ტესტირება პოლიგრაფზე, რომელიც სტუდიაში სატელევიზიო ჩაწერამდე ტარდება. თამაში მოიცავს 6 ეტაპს – მხოლოდ გულწრფელი პასუხები იძლევა ყოველ შემდგომ საფეხურზე გადასვლის უფლებას. მონაწილეს შეუძლია, ნებისმიერ დროს შეწყვიტოს თამაში და წაიღოს მოგებული თანხა. იმ შემთხვევაში თუ აგრძელებს იგი რისკის ქვეშ აყენებს მოგებულ თანხას, გარდა პირველი ეტაპის გადალახვის შემდეგ მოგებული, გარანტირებული 400 ლარისა, რომელიც ნებისმიერ შემთხვევაში მონაწილეს რჩება. შოუს პირველი მონაწილე ნინა წკრიალაშვილი იყო (მომღერალი). ასევე შოუს სტუმრები თავის დროზე იყვნენ ანრი ჯოხაძე (მომღერალი), ჯაბა ქარსელაძე (მომღერალი), გიორგი ყიფშიძე (მსახიობი), ლალი მოროშკინა (ჟურნალისტი), შორენა ბეგაშვილი (მსახიობი), თამაზ კანდელაკი (ლექტორი), ირინა სარიშვილი (პოლიტიკოსი), კესარია აბრამიძე (ტრანსსექსუალი) და ა.შ. გადაცემის ბოლო გამოშვება 10 აგვისტოს შედგა, რის შემდეგაც ”იმედის” ეთერში პროგრამა არ გასულა. სტუმარი თვით წამყვანი ნანკა კალატოზიშვილი იყო, ხოლო წამყვანის ფუნქციას ნოე სულაბერიძე ასრულებდა. ↑ სიმართლის დროს ბოლო გადაცემა.[მკვდარი ბმული] ↑ სიმართლის დრო აღარ გავა
ჩიმბოტე

ჩიმბოტე (ესპ. Chimbote) — ქალაქი პერუში. ანკაშის რეგიონის უდიდესი ქალაქი და სანტას პროვინციის ადმინისტრაციული ცენტრი. მდებარეობს წყნარი ოკეანის სანაპიროზე ჩიმბოტეს ყურის ნაპირზე, პანამერიკულ გზატკეცილზე.